als_Latn dik_Latn sna_Latn
Shtatë muaj larg kombëtares. Për herë të fundit i grumbulluar në sfidën me Lihtenshtejnin, në tetor të 2016-ës. Ajo që dukej si një krisje e pariparueshme ndërmjet Ergys Kaçes dhe trajnerit De Biazi tashmë është hedhur pas shpine.
Mesfushori shtatshkurtër kthehet me kombëtaren, prej ndeshjeve të radhës, miqësores së 4 qershorit me Luksemburgun dhe sfidës delikate në kualifikueset e Botërorit 2018, me 11 qershor në fushën e Izraelit. Një ndeshje që mund të vendosë shumë për fatin e edicionit të Shqipërisë dhe ku nevojitet kontributi i të gjithëve. Edhe ai i një lojtari si 23-vjeçari korçar.
Pavarësisht se në këtë sezon ka luajtur më pak se 25 ndeshje mes çekëve të Viktoria Plzen dhe grekëve të PAOK, klasi dhe kualiteti i Kaçes nuk kanë diskutim.
Për herë të fundit ka zbritur me Shqipërinë në fushë në miqësoren e 31 gushtit të kaluar, të barazuar me Marokun ne Shkodër. De Biazi e ka argumentuar lënien jashtë ekipit në muajt e fundit si zgjedhje teknike, duke theksuar se lojtarët duhet të pranojnë zgjedhjet e trajnerit dhe se futbollistë të mëdhenj janë ata që pranojnë edhe stolin, duke sakrifikuar për të mirën e përbashkët.
Një leksion që Kaçe tashmë duket e ka kuptuar dhe mësuar. Mesfushori është gati të bëjë gjithçka për kombëtaren.
Kaçe rikthehet i gatshëm për kuqezinjtë pikërisht në këtë periudhë të vitit. Ndoshta fati e do që ai të jetë sërish vendimtar…
30 maj 2017 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn